Kakakin Ma'aikatar harkokin wajen na Iran Bahram Qassemi ne ya bayyana hakan a lokacin da yake mayar da martani ga kalaman shugaban Amurka Donald Trump a ziyarar da ya kai Saudiyya da kuma yarjejeniyar sayar mata da makamai da biliyoyin daloli da aka cimma yayin ziyarar inda ya ce abin bakin ciki ne yadda Amurka take ci gaba da karfafa kungiyoyin 'yan ta'adda a yankin Gabas ta tsakiya da kuma gwamnatocin kama-karya da suke goyon bayan wadannan kungiyoyin 'yan ta'adda.
